**Nyírkarász község Képviselőtestületének 2018. április 16 napján (hétfő) 14.00 órakor tartott rendkívüli testületi ülésének**

1. jegyzőkönyve,-
2. tárgysorozata,-
3. határozat: 14- 16/2018.

Száma: I/293-6/2018.

T Á R G Y S O R O Z A T

1.) Előterjesztés Zsidó temetők rekonstrukciós programja 1. szakasz megnevezésű pályázat benyújtásáról

Előadó: Szalmási József polgármester

2.) Előterjesztés „Önkormányzati feladatellátást szolgáló fejlesztések támogatása” megnevezésű pályázat benyújtásáról

Előadó: Szalmási József polgármester

3.) Előterjesztés a Nyírkarász Község közigazgatási területének 1 pontját érintő településrendezési terv (helyi építési szabályzat és szabályozási terv) módosításáról, és Nyírkarász Község közigazgatási területén kiemelt fejlesztési területté nyilvánításáról

Előadó: Szalmási József polgármester

Nyírkarász, 2018. április 16.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. április 16 napján (hétfő) 14.00 órakor tartott rendkívüli testületi ülésén. Az ülés összehívása telefonon keresztül valósult meg.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző

Balogh József, Kapin Mihály önkormányzati képviselők igazoltan vannak távol.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Tájékoztatta a jelenlévőket a jelen rendkívüli testületi ülés összehívásának szükségességéről. Lehetőség nyílik pályázat benyújtására Zsidó temetők rekonstrukciós programja 1. szakasz megnevezéssel. A benyújtásához kötelező csatolni a testület döntését a beadásról, és a temető 10 éven át tartó folyamatos gondozásáról, amit ma is az önkormányzat végez. Tehát ez nem egy plusz feladat ebben a formában, de viszont két közmunkásnak tud az önkormányzat állandó feladatot biztosítani.

Szalmási József javasolta a napirendi pontok elfogadását. A Képviselőtestület a napirendi pontot 5 igen szavazattal elfogadta.

**Tárgy: (1.tsp.) Előterjesztés a Zsidó temetők rekonstrukciós programja 1. szakasz megnevezésű pályázat benyújtásáról**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**14/2018.(IV.16.)**

**h a t á r o z a t a**

**Zsidó temetők rekonstrukciós programja 1. szakasz megnevezésű pályázat benyújtásáról**

**A Képviselő-testület a következő döntést hozta**

1.) a Nyírkarász Községi Önkormányzat részt vesz a Zsidó temetők rekonstrukciós programja 1. szakasz megnevezésű pályázati felhívásban.

2.) a Nyírkarász Községi Önkormányzat vállalja a nyírkarászi zsidó temető – 471 hrsz - legalább 10 éven át tartó folyamatos gondozását, karbantartását.

3.) felhatalmazza a polgármestert a pályázat benyújtására.

**Tárgy: (2.tsp.) Előterjesztés „Önkormányzati feladatellátást szolgáló fejlesztések támogatása” megnevezésű pályázat benyújtásáról**

Előadó: Szalmási József polgármester

Szalmási József polgármester tájékoztatta a jelenlévőket a pályázat benyújtásának szükségességéről.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISLŐTESTÜLETÉNEK**

**15/2018. (IV.16.)**

**h a t á r o z a t a**

**„Önkormányzati feladatellátást szolgáló fejlesztések támogatása”**

**megnevezésű pályázat benyújtásáról**

**A Képviselőtestület**

1. döntött, hozzájárul az Önkormányzati feladatellátást szolgáló fejlesztések támogatása - Belterületi utak, járdák, hidak felújítása célterület- megnevezésű pályázat benyújtásához, a támogatás intenzitása 85 %.
2. döntött, a projekt összköltsége bruttó 17.647.000,- Ft., melyből az önerő 2.647.050,- Ft,
3. döntött, az önerő rendelkezésre állását a mindenkori költségvetés terhére biztosítja,
4. felhatalmazza a polgármestert a pályázathoz szükséges dokumentumok beszerzésére, pályázati dokumentumok aláírására és a pályázat benyújtására.

Határidő: folyamatos

Felelős: polgármester

**Tárgy: (3.tsp.) Előterjesztés a Nyírkarász Község közigazgatási területének 1 pontját érintő településrendezési terv (helyi építési szabályzat és szabályozási terv) módosításáról, és** **Nyírkarász Község közigazgatási területén kiemelt fejlesztési területté nyilvánításáról**

Előadó: Szalmási József polgármester

Szalmási József polgármester tájékoztatta a jelenlévőket, hogy Sztankula János nyírkarászi lakos kérelmet nyújtott be településrendezési terv módosítása tárgyában a tulajdonában lévő 0149/2 hrsz ingatlan vonatkozásában megnyert VP2-4.1.2-16 azonosítószámú pályázat megvalósítása céljából. A településrendezési eszközök módosításának költségei a kérelmezőt terhelik.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**16/2018.(IV.16.)**

**h a t á r o z a t a**

**Nyírkarász Község közigazgatási területének 1 pontját érintő településrendezési terv (helyi építési szabályzat és szabályozási terv) módosításáról, és**

**Nyírkarász Község közigazgatási területén kiemelt fejlesztési területté nyilvánításáról**

**A Képviselő-testület**

1. Nyírkarász Község Képviselő-testülete a - 27/2017.(III.30.) határozatával jóváhagyott településszerkezeti tervéről és leírásáról, valamint a helyi építési szabályzatáról és a szabályozási tervek elfogadásáról szóló - 7/2017. (III.30.) önkormányzati rendelet módosítását az alábbi településfejlesztési döntés útján rendeli el**:**

Kezdeményezi a településrendezési terv módosítását, melynek helye a Nyírkarász, 0149/1, 0149/2, 0149/3, 0149/4 hrsz-ú ingatlanok tömbje, ahol a tervezési feladat az ingatlanok átsorolása általános mezőgazdasági terület övezetéből (övezeti jel: Má), gazdasági kereskedelmi szolgáltató terület övezetébe (övezeti jel: Gksz). A tervezett módosítás során a terület-felhasználás változni fog, tehát a településszerkezeti tervet és a hozzá tartozó leírást, szabályozási tervet és helyi építési szabályzatot is érinti. Emellett ez a módosítás a kieső biológiai aktivitásérték szinten tartása érdekében egy az önkormányzat által megadott mezőgazdasági területen erdőterület kijelölést jelent. Ez a település teljes területére elvégzett számítás esetében azt jelenti, hogy a településrendezési terv két helyen változik.

1. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Korm. rendelet 32. § (2) bekezdés b) pontja értelmében konkrét beruházások megvalósítása érdekében Nyírkarász Község közigazgatási területénaz alábbi területeket kiemelt fejlesztési területté nyilvánítja:

Módosítás helye, mely vállalkozói érdeket szolgál, Nyírkarász, 0149/1, 0149/2, 0149/3, 0149/4 hrsz-ú ingatlanok tömbje, ahol a tervezési feladat az ingatlanok átsorolása általános mezőgazdasági terület övezetéből (övezeti jel: Má), gazdasági kereskedelmi szolgáltató terület övezetébe (övezeti jel: Gksz). A tervezett módosítás során a terület-felhasználás változni fog, tehát a településszerkezeti tervet és a hozzá tartozó leírást, szabályozási tervet és helyi építési szabályzatot is érint. Emellett ez a módosítás a kieső biológiai aktivitásérték szinten tartása érdekében egy az önkormányzat által megadott mezőgazdasági területen erdőterület kijelölést jelent. Ez a település teljes területére elvégzett számítás esetében azt jelenti, hogy a településrendezési terv két helyen változik.

A pályázat kódszáma: VP2-4.1.2-16

Megnevezése: Kisméretű terménytároló,-szárító és tisztító építése,korszerűsítése

A pályázat célja a vidéki térségekben működő, mikrovállalkozásnak minősülő mezőgazdasági termelők induló vagy már működő nem mezőgazdasági tevékenységeinek fejlesztése érdekében történő támogatása. Kiemelten támogatja a kistelepüléseken és vállalkozáshiányos aprófalvas területeken megvalósuló tevékenység-, illetve vállalkozás-fejlesztéseket

Melléklet: Nyírkarász Község közigazgatási terület – kiemelt fejlesztési terület lehatárolás (térkép)

1. U t a s í t j a a polgármestert, hogy a szükséges intézkedéseket tegye meg.

Határidő: folyamatos

Felelős: Képviselőtestület,Polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**